Serampang Tiga

Serampang Tiga merupakan sebuah filem Melayu genre aksi dan drama yang diterbitkan di Malaysia pada 1981. Filem Serampang Tiga  diterbitkan dalam bentuk filem warna.

Filem Serampang Tiga mula ditayangkan pada 2 Ogos 1981 di pawagam seluruh negara. Menampilkan Kuswadinata, Sharifah Hasnor dan ramai lagi.

Pengarah
Filem Serampang Tiga diarah oleh pengarah Ismail Sasakul pada 1981.

Ringkasan

Filem ini mengisahkan tentang Indra yang ditugaskan oleh ayahnya, Pak Guntor, seorang panglima diraja untuk pergi mengamankan sebuah kampung serta untuk bertemu dengan adiknya Naneng. Pak Guntor telah memberi pedang yang diwarisi supaya dapat mempertahankan dirinya. Dalam perjalanan, Jalur, rakan Indra, turut menemaninya. Ketika tiba di sebuah kampung, Indra dan Jalur melihat sekumpulan orang jahat cuba mengganggu Kiambang dan ayahnya, Pak Sulong, yang sedang berniaga makanan di sebuah warung. Indra telah berjaya melindungi Kiambang dan ayahnya dari terus diganggu. Di kampung tersebut, Indra telah terjumpai adiknya telah mati dibunuh. Indra bersumpah untuk menuntut bela di atas kematian adiknya. Dia harus mencari orang yang bertanggungjawab melakukan pembunuhan itu serta menyiasat keadaan kampung yang semakin menjadi huru-hara akibat perbuatan beberapa orang penjahat.

Pelakon
 Kuswadinata sebagai Indra
 Sharifah Hasnor sebagai Kiambang
 Normala Omar sebagai Kasputri
 Yahya Sulong sebagai Pak Sulong
 Ibrahim Pendek sebagai Jalur
 Ahmad B. sebagai Garong
 Yusof Latiff sebagai Pak Linggawan
 Wan Haron sebagai Teruna
 Rahman B. sebagai Penghulu Jingga

Lagu

Pencapaian

Lihat juga
 Filem Malaysia tahun 1981

Pautan luar
 Serampang Tiga di Sinema Malaysia
 Serampang Tiga di Filem Kita

Serampang Tiga
Serampang Tiga